Oasis

J'Oasis a son un grop ròck anglèis formasse dël 1991 a Manchester e ativa fin dël 2009, un-a dle "band" pì famose e 'd sucess dël Britpop.

Guidà dal ghitarista/cantant Noel Gallagher e da sò frel Liam Gallagher, j'Oasis a son un grop con ël pì grand influss dzora la società britanica e ant ël mond tra coj nassù ant ij prim ani '90 ant ël Britpop. Ij frèj Gallagher a son j'ùnich doi mèmber originaj a esse ancora 'nt ël grop antramentre che la formassion dël di d'ancheuj a comprend ël ghitarista Gem Archer e'l bassista Andy Bell.

Fin da sùbit a son dventà famos con l'album Definitely Maybe (1994) antramentre che lë  sgond album (What's the story) Morning Glory? (1995) a l'ha vendù ancora 'd pì che'l prim an ruvand a la gifra 'd 20 mijon ëd còpie vendue.
Da col moment a l'é nàita la Oasis-manìa: da la metà dj ani '90 j'Oasis a son ëstàit sempre pì famos an fasend squasi na competission con la band dij Blur. Dël 1996 con lë stòrich consert ëd Knebworth j'Oasis a l'han sonà dadnans a 250.000 spetador antramentre che doi mijon ëd person-e, squasi 'l 5 për cent ëd la popolassion britanica, a l'avìa sërcà 'd prenoté 'n bijet.

Ël ters disch publicà dal grop a l'é stàit Be Here Now (1997), che a l'é rivà prim an Gran Bretagna e sgond ant jë Stat Unì e a l'ha vendù mes milion ëd còpie ant la prima giornà.

Dël 1998 a l'é stàita publicà The Masterplan, n'archeujta ëd soe B-Sides ch'a l'ha avù 'n gran sucess comersial. Al achit dël 2000 e l'é sortì Standing on The Shoulder of Giants, ch'a l'ha mostrà vàire neuve an la musica dël grop con un "sound" motobin sperimental ch'a l'é nen piasù tròp al pùblich.

Dël 2001 a l'é ruvà Familiar To Millions, disch anregistrà dal viv al consert fàit da j'Oasis al mìtich stadio 'd Wembley ant l'istà dël 2000, dnans a 70.000 spetador.

Dël 2002 a l'é sortì Heathen Chemistry, un artorn a j'origin musicaj dël grop dij prim ani. 

Dël 2005 a l'é sortì 'l sest album, Don't Believe the Truth, ch'a l'é piassase ant la posission ch'a fa dódes ant jë Stat Unì e al prim pòst an Giapon.

Dël novèmber dël 2006 a l'é sortìa la prima archeujta dël grop, Stop the Clocks, fàita da 18 canson, sensa gnun tòch pijà da Be Here Now, ch'a l'ha vendù 2 mijon ëd còpie.

 Discografìa 
 Album 
 1994 - Definitely Maybe; UK #1 USA #58; 10 milion vendù
 1995 - (What's the Story) Morning Glory?; UK #1 USA #4; 23 milion vendù
 1997 - Be Here Now; UK #1 USA #2; 10 milion vendù
 1998 - The Masterplan (arcòlta ëd b-sides)
 2000 - Standing on the Shoulder of Giants; UK #1 USA #24; 4 milion vendu
 2000 - Familiar to Millions (cd dobi, dal viv)
 2001 - Familiar to Millions (mach un cd, dal viv)
 2002 - Heathen Chemistry; UK #1 USA #23; 4 milion vendù
 2005 - Don't Believe the Truth; UK #1 USA #12; 5 milion vendù
 2006 - Stop The Clocks (arcòlta); UK #2; 2 milion vendù
 2008 - Dig Out Your Soul

 Sìngol e E.P. 
 1994 - Supersonic
 1994 - Shakermaker
 1994 - Live Forever
 1994 - Cigarettes & Alcohol
 1994 - Whatever
 1995 - Some Might Say
 1995 - Roll with It
 1995 - Morning Glory (sortì mach an Australia)
 1995 - Wonderwall
 1996 - Don't Look Back in Anger
 1996 - Champagne Supernova (sortì mach an Australia)
 1997 - D'You Know What I Mean?
 1997 - Stand By Me
 1998 - All Around the World
 1998 - Don't Go Away (sortì mach an Giapon)
 2000 - Go Let It Out 
 2000 - Who Feels Love?
 2000 - Sunday Morning Call
 2001 - The Hindu Times
 2001 - Stop Crying Your Heart Out
 2002 - Little by Little / She Is Love
 2003 - Songbird
 2005 - Lyla
 2005 - The Importance of Being Idle
 2005 - Let There Be Love
 2006 - Stop The Clocks E.P. - Acquiesce/The Masterplan
 2007 - Lord Don't Slow Me Down (mach an version download digital)
 2008 - The Shock of the Lightningc

 DVD 
 1995 - Live by the Sea (dal viv a Southend Cliffs Pavillion)
 1996 - ...There and Then (dal viv a Maine Road, Manchester e Earls Court, Londra)
 2000 - Familiar To Millions (dal viv a lës Stadio ëd Wembley)
 2002 - The Hindu Times (singol DVD)
 2002 - Stop Crying Your Heart Out (singol DVD)
 2002 - Little By Little (singol DVD)
 2003 - Songbird (singol DVD)
 2004 - Definitely Maybe
 2007 - Lord Don't Slow Me Down (Road-Movie)

Categorìa:Formassion musicaj rock
Categorìa:Formassion musicaj pop
Categorìa:Formassion musicaj dël Regn Unì